བོད་ལྗོངས་མཚོ་ཆེན་རྫོང་མི་དམངས་ཁྲིམས་ཁང་གི་
དམངས་དོན་དཔྱད་ཁྲ།
(2017)བོད་2527དམངས་ཐོག་ཡིག་ཨང་6པ།
ཞུ་སྦྱོར་སྔ་མ་ནོར་ལྷ།ཕོ།ལོ་501967ལོའི་ཟླ་10པའི་ཚེས་18ཉིན་སྐྱེས།བོད་རིགས།མཚོ་ཆེན་རྫོང་དམངས་སྲིད་ཅུས་ཁ་ལོ་བ།བསྡོད་གནས་མཚོ་ཆེན་རྫོང་།
ཞུ་སྦྱོར་ཕྱི་མ་ལི་སྐྲང་མའོ།ཕོ།ལོ་431974ལོའི་ཟླ་2པའི་ཚེས་12ཉིན་སྐྱེས།མཚོ་ཆེན་རྫོང་སྤྱི་བདེ་ཅུད་ཅུས་ཀྲང་གཞོན་པ།བསྡོད་གནས་མཚོ་ཆེན་རྫོང་།
ཞུ་སྦྱོར་སྔ་མ་ནོར་ལྷ་ཡི་ཞུ་སྦྱོར་ཕྱི་མ་ལི་སྐྲང་མའོ་ཞུ་གཏུག་བྱས་པའི་དམངས་ཁྲོད་ཀྱི་བུ་ལོན་གཏོང་ལེན་གྱི་རྩོད་གླིང་གྱོད་གཞི་འདིར།འདི་ག་ཁྲིམས་ཁང་ནས་2017ལོའི་ཟླ་9པོའི་ཚེས་7ཉིན་གྱོད་དོན་ཐོ་བཀོད་བདག་སྤྲོད་བྱས་རྗེས་ཁྲིམས་ལྟར་མཉམ་གྲོས་ཁྲིམས་ར་གྲལ་གྲུབ་བྱས་ཏེ་འདྲི་གཅོད་དཔོན་བཀྲ་ཤིས་དོན་གྲུབ།འདྲི་གཅོད་པ་རྩང་ཅིང་ཝེའི་དང་མི་དམངས་འདྲི་གཅོད་ལས་རོགས་པ་ཟླ་བ་རྒྱལ་པོ་ནས་གྲུབ།གྱོད་དོན་འདི་ཁྲིམས་ལྟར་སྤྱིར་བཏང་གི་གོ་རིམ་སྤྱད་ཡོད།2017ལོའི་ཟླ་11པའི་ཚེས་17ཉིན་ཡོངས་བསྒྲགས་ངང་ཁྲིམས་ར་འཚོགས་ཏེ་འདྲི་ཞིབ་བྱས་ཡོད།ཞུ་སྦྱོར་སྔ་མ་ནོར་ལྷ་དང་ཞུ་སྦྱོར་ཕྱི་མ་ལི་སྐྲང་མའོ་ཁྲིམས་རར་ཞུགས་ཏེ་གཏུག་བཤེར་བྱས་ཡོད།ད་ལྟ་གྱོད་གཞི་འདིའི་འདྲི་ཞིབ་མཇུག་བསྒྲིལ་ཟིན།
ཞུ་སྦྱོར་སྔ་མ་ནོར་ལྷ་གཏུག་བཤེར་བྱས་དོན།2016ལོའི་ཟླ་6པའི་ཚེས་30ཉིན།རྫོང་སྤྱི་བདེ་ཅུད་ཅུས་ཀྲང་གཞོན་པ་ལི་སྐྲང་མའོ་ཡིས་རང་ཉིད་ཀྱི་ལག་ནས་མི་དམངས་ཤོག་སྒོར་42500གཡར་སོང་(ཡིག་ཆེན་བཞི་ཁྲི་གཉིས་སྟོང་ལྔ་བརྒྱ་)དངུལ་གཡར་བའི་ཉིན་དེར་ཕྱོགས་གཉིས་ཀས་ཉིན་བདུན་ནང་ཚུན་དུ་ཕྱིར་སྤྲོད་བྱེད་དགོས་པའི་ཁ་ཆད་བྱས་པ་མ་ཟད་ད་དུང་གཡར་འཛིན་བྲིས་ཡོད་།ད་ལྟ་བར་ལོ་གཅིག་ལྷག་ཙམ་འདས་ཟིན།རང་ཉིད་ཀྱི་ཁོ་ལ་ཐེངས་མང་དངུལ་སྤྲོད་རོགས་བཤད་ཀྱང་ཁོས་རྒྱུ་རྐྱེན་གང་རུང་ལ་ཁ་གཡར་ནས་ཡུན་རིང་དངུལ་འཇལ་མི་འདོད།ཆད་དངུལ་སྐྱེན་ཚབ་ཐེངས་མང་དེད་ཀྱང་གནས་ཚུལ་ལ་འབྲས་བུ་མེད་པས།ཁྲིམས་ཁང་དུ་ཞུ་གཏུག་མ་རྒྱག་ཀ་མེད་བྱུང་།གཡར་དངུལ་མི་དམངས་ཤོག་སྒོར་42500(ཡིག་ཆེན་བཞི་ཁྲི་གཉིས་སྟོང་ལྔ་བརྒྱ་)ཕྱིར་སློག་ཡོང་རྒྱུ་དང་ངའི་ཁྲིམས་མཐུན་གྱི་འདོད་ཚུལ་ལ་བཅའ་ཁྲིམས་ཀྱིས་ཐག་གཅོད་དང་རྒྱབ་སྐྱོར་ཡོད་པ་ཞུ།
ཞུ་སྦྱོར་ཕྱི་མ་ལི་སྐྲང་མའོ་ཡིས་རྩོད་ལན་འདེབས་དོན།ཞུ་སྦྱོར་སྔ་མའི་གསལ་ཞུ་བྱས་པའི་གནས་ཚུལ་དེ་དོན་དངོས་དང་མཐུན།ང་རང་དངོས་ནས་ཕྱི་རོལ་ཡུལ་གྱི་རྒྱུ་རྐྱེན་ཡོད་པས་འཇལ་ནུས་མེད་ཅིང་།གཙོ་བོ་རྒྱུ་རྐྱེན་གཤམ་གསལ།
གཅིག།2016ལོའི་ཟླ་བ་3པ་ནས་བཟུང་ངའི་གླ་ཕོགས་ལྷ་ས་ཁྲེང་ཀོན་ཆུས་མི་དམངས་ཁྲིམས་ཁང་གིས་བཙན་ཐབས་ལག་བསྟར་བྱས་སྟེ་ཟླ་རེར་མི་དམངས་ཤོག་སྒོར་8000འཐེན་གྱི་ཡོད།
གཉིས།2013ལོའི་ཟླ་བ་7པར་ངས་ལྷ་ས་འཛུགས་སྐྲུན་དངུལ་ཁང་ལ་དངུལ་གཡར་སྒོར་ཁྲི་46ཡོད།ད་དུང་སྒོར་218000(ཁྲི་གཉིས་བཤུ་གཅིག་དང་བརྒྱད་སྟོང་)སྤྲོད་རྒྱུ་ཡོད།
གསུམ།ངའི་ཨ་མ་ལོ་ན་རྒས་པའི་ལུས་པོ་ཡིན།འདི་ལོའི་ཟླ་བ་9པར་ཨ་མའི་མིག་ལ་སྐྱ་འགྲིབ་ཕོག་ནས་དངུལ་མེད་པས་སྨན་བཅོས་བྱེད་ཐུབ་མེད།
བཞི།འདི་ལོའི་ངའི་ཕྲུ་གུ་ཕུལ་དུ་བྱུང་བའི་གྲུབ་འབྲས་ཐོབ་ནས་ཀྲེ་ཅང་སློབ་འབྲིང་དུ་རྒྱུགས་འཕྲོད་ནས་ཟླ་རེར་འཚོ་བའི་འགྲོ་གྲོན་སྒོར་500སྤྲོད་དགོས།
ལྔ།འདི་ལོའི་ཟླ་8པར་ང་དང་ཞུས་དེའི་ཅིང་དབར་གྱི་དངུལ་གཡར་གཏོང་ལེན་གྱི་གྱོད་གཞི་ད་ལྟའི་བར་ངས་དངུལ་སྤྲོད་མེད།ད་ལྟ་སྒྲིག་ཁྲིམས་ཞིབ་བཤེར་ཨུ་ལྷན་ཁང་གིས་བརྟག་དཔྱད་བྱེད་ཀྱི་ཡོད།ང་ཡང་མཚོ་ཆེན་རྫོང་ནས་བྲལ་མི་རུང་བར་བརྟེན་ནས་དངུལ་གྲབས་གསོག་བྱེད་མི་ཐུབ་པས་སྤྲོད་ཐབས་བྲལ།
ཁྲིམས་སའི་འདྲི་གཅོད་ར་སྤྲོད་ནང་།ཞུ་སྦྱོར་ཕྱི་མའི་རྩོད་ལན་འདེབས་དོན།ང་དང་ཞུ་སྦྱོར་སྔ་མའི་བར་གྱི་བུ་ལོན་གཏོང་ལེན་གྱི་འབྲེལ་བ་དང་ཞུ་སྦྱོར་སྔ་མས་བཤད་པའི་དོན་དངོས་ཚང་མ་ཁས་བླངས་པ་ཡིན།
ཞིབ་གཅོད་མཐའ་གསལ་བྱས་པ་བརྒྱུད།2016ལོའི་ཟླ་6པའི་ཚེས་30ཉིན།ཞུ་སྦྱོར་ཕྱི་མ་ལི་སྐྲང་མའོ་གྱིས་ཞུ་སྦྱོར་སྔ་མ་ནོར་ལྷ་ཡི་ལག་ནས་མི་དམངས་ཤོག་སྒོར་42500གཡར་(ཡིག་ཆེན་བཞི་ཁྲི་གཉིས་སྟོང་ལྔ་བརྒྱ་)དངུལ་གཡར་བའི་ཉིན་དེར་ཕྱོགས་གཉིས་ཀས་ཉིན་བདུན་ནང་ཚུན་དུ་ཕྱིར་སྤྲོད་བྱེད་དགོས་པའི་ཁ་ཆད་བྱས་པ་མ་ཟད་ད་དུང་གཡར་འཛིན་བྲིས་ཡོད།ཕྱོགས་གཉིས་པོའི་དམངས་ཁྲོད་ཀྱི་བུ་ལོན་གཏོང་ལེན་གྱི་འབྲེལ་བ་ཚུགས།ཞུ་སྦྱོར་ཕྱི་མ་ལི་སྐྲང་མའོ་རྩོད་ལན་འདེབས་དོན་ནང་དངུལ་འཇལ་ནུས་མེད་པའི་རྒྱུ་རྐྱེན་ལ་དཔང་རྟགས་རྒྱུ་ཆ་གང་ཡང་ཁྲིམས་ཁང་ལ་འདོན་སྤྲོད་བྱས་མེད།ཞུ་སྦྱོར་ཕྱི་མ་ལི་སྐྲང་མའོ་ཡིས་རྒྱུ་རྐྱེན་སྣ་ཚོགས་ལ་བརྟེན་པ་དང་ཡང་ན་རྣམས་པ་གཞན་ཞིག་ལ་བརྟེན་ནས་གཡར་བའི་བུ་ལོན་ཕྱིར་སློག་མི་བྱེད་པའི་དོན་དངོས་གནས་ཡོད།
འདི་ག་ཁྲིམས་ཁང་གིས་ཁྲིམས་སར་འདྲི་གཅོད་ར་སྤྲོད་ནང་།ཞུ་སྦྱོར་སྔ་མ་ནོར་ལྷ་ཡི་ཁྲིམས་སར་འདོན་སྤྲོད་བྱེད་པའི་རྒྱུ་ཆའི་དཔང་རྟགས་ཡིག་རིགས་ཀྱིས་ཕྱོགས་གཉིས་ཀས་བུ་ལོན་གཏོང་ལེན་གྱི་འབྲེལ་བ་ཚུགས་པ་ཡོད་དང་ཞུ་སྦྱོར་ཕྱི་མས་ཁ་ཆད་ལག་བསྟར་མི་བྱེད་པའི་དོན་དངོས་ར་སྤྲོད་བྱས་ཡོད།ཞུ་སྦྱོར་ཕྱི་མ་ལི་སྐྲང་མའོ་དཔང་རྟགས་རྒྱུ་ཆ་གང་ཡང་འདོན་སྤྲོད་བྱས་མེད་པ་མ་ཟད་ཞུ་སྦྱོར་སྔ་མ་ནོར་ལྷ་ཡི་དཔང་རྟགས་རྒྱུ་ཆར་ཁས་ལེན་དང་དང་ལེན་བྱེད་རྒྱུ་ཡིན་ཞེས་བཤད་ཡོད།འདི་ག་ཁྲིམས་ཁང་གི་འདྲི་ཞིབ་ངོས་འཛིན་བྱས་པར་གཞིགས་ན།འདི་ག་ཁྲིམས་ཁང་ནས་ཁྲིམས་སའི་འདྲི་གཅོད་ཀྱི་དཔང་རྟགས་ཀྱི་འགྲོ་ལུགས་དང་དཔང་རྟགས་ཕན་ཚུན་བར་གྱི་ར་སྤྲོད་འབྲེལ་བ་གཞིར་འཛིན་ནས།ཞུ་སྦྱོར་སྔ་མ་འདོན་སྤྲོད་བྱེད་པའི་དཔང་རྟགས་ཀྱི་རྒྱུ་ཆར་ཞུ་སྦྱོར་ཕྱི་མས་ཁྲིམས་རར་ཁས་ལེན་བྱས།ཞུ་སྦྱོར་སྔ་ཕྱི་བར་གྱི་བུ་ལོན་གཏོང་ལེན་གྱི་འབྲེལ་བ་གནས་པ་ར་སྤྲོད་བྱེད་ཐུབ།འདི་ག་ཁྲིམས་ཁང་གིས་དང་ལེན་བྱ་རྒྱུ་ཡིན།
འདི་ག་ཁྲིམས་ཁང་གི་ངོས་འཛིན་བྱས་པར།ཞུ་སྦྱོར་སྔ་ཕྱི་བར་གྱི་དམངས་ཁྲོད་ཀྱི་བུ་ལོན་གཏོང་ལེན་གྱི་འབྲེལ་བ་ཚུགས།རྒྱལ་ཁབ་ཀྱི་བཅའ་ཁྲིམས་སྲུང་སྐྱོབ་བྱ་དགོས་ངེས་ཡིན།ཞུ་སྦྱོར་ཕྱི་མ་ལི་སྐྲང་མའོ་ཡི་ཧུར་བརྩོན་ཆེན་པོས་གཡར་དངུལ་འཇལ་ཐུབ་པ་བྱེད་དགོས།ཞུ་སྦྱོར་ཕྱི་མས་བརྩོད་པ་བརྩད་སྐབས་བཤད་དོན་སྐོར་གྱི་དགག་སྒྲུབ་བམ་ཡང་ན་དོན་དངོས་དང་རྒྱུ་མཚན་ལྔ་ལ་དཔང་རྟགས་ཀྱི་རྒྱུ་ཆ་གང་ཡང་འདོན་སྤྲོད་བྱས་མེད།དེར་བརྟེན།ཞུ་སྦྱོར་ཕྱི་མས་འཇལ་ནུས་མེད་པའི་སྐོར་གྱི་བསམ་འཆར།འདི་ག་ཁྲིམས་ཁང་ནས་དང་ལེན་མི་བྱེད།
དེར་བརྟེན།《ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་དམངས་ཁྲིམས་ཀྱི་སྤྱིའི་རྩ་དོན་》དོན་ཚན་བརྒྱ་དང་བཅོ་བརྒྱད་དང་དོན་ཚན་བརྒྱ་དང་བཅུ་དགུ།དོན་ཚན་བརྒྱ་དང་དོན་དགུ་པའི་ཁག་(བཞི་)པ།《ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་གན་རྒྱའི་བཅའ་ཁྲིམས་》དོན་ཚན་ཉིས་བརྒྱ་དང་དྲུག་པ་གཏན་འབེབས་གཞིར།དཔྱད་ཁྲ་གཤམ་གསལ།
གཅིག།ཞུ་སྦྱོར་ཕྱི་མ་ལི་སྐྲེང་མའོ་གིས་ཞུ་སྦྱོར་སྔ་མ་ནོར་ལྷ་ལ་གཡར་བའི་དངུལ་དམར་མི་དམངས་ཤོག་སྒོར་42500(ཡིག་ཆེན་བཞི་ཁྲི་ཉིས་སྟོང་ལྔ་བརྒྱ་)ཕྱིར་སློག་བྱ་རྒྱུ་ཡིན།
གཉིས།ཞུ་སྦྱོར་ཕྱི་མ་ལི་སྐྲང་མའོ་ནས་དཔྱད་ཁྲ་འདི་ནུས་པ་ཐོན་པའི་ཉིན་ནས་བཟུང་ཉིན་བཅོ་ལྔའི་ནང་ཚུན་དུ་ཞུ་སྦྱོར་སྔ་མ་ནོར་ལྷ་ལ་ཐེངས་གཅིག་ལ་བུ་ལོན་གཙང་འཇལ་བྱེད་དངོས་ཡིན།
གྱོད་དོན་འདིའི་གཏུག་བཤེར་འགྲོ་དངུལ་མི་དམངས་ཤོག་སྒོར་862.5ཞུ་སྦྱོར་ཕྱི་མས་འགན་འཁུར་རྒྱུ་ཡིན།
གལ་སྲིད་དཔྱད་ཁྲ་འདིར་ཡི་རངས་མ་བྱུང་ཚེ།དཔྱད་ཁྲ་སྐྱེལ་སྤྲོད་བྱས་པའི་ཉིན་ནས་བཟུང་ཉིན་བཅོ་ལྔའི་ནང་ཚུན་དུ།འདི་ག་ཁྲིམས་ཁང་ལ་གོང་གཏུག་ཡི་གེ་འབུལ་སྐྱེལ་བྱེད་དགོས་པ་མ་ཟད་ཁ་གཏད་དོ་བདག་གི་མི་གྲངས་གཞིར་བཟུང་འདྲ་བཤུས་འདོན་སྤྲོད་བྱས་ཏེ་མངའ་རིས་ས་ཁུལ་འབྲིང་རིམ་མི་དམངས་ཁྲིམས་ལ་གོང་གཏུག་བྱས་ཆོག།
འདྲི་གཅོད་དཔོན།བཀྲ་ཤིས་དོན་གྲུབ།
འདྲི་གཅོད་པ།རྩང་ཅིང་ཝེའི།
མི་དམངས་འདྲི་གཅོད་ལས་རོགས་པ།ཟླ་བ་རྒྱལ་པོ།
2017ལོའི་11པའི་ཚེས་17ཉིན།
ཟིན་བྲིས་མཁན།ཚེ་བསྟན་སྒྲོ་མ།